DARBA ORGANIZĒŠANAS PROJEKTS

Skaidrojošais apraksts

I Projekta informatīvā daļa

 Darbu organizēšanas projekts (DOP) izstrādāts pamatojoties uz būvprojekta ģenerālplāna datiem, ņemot vērā LBN 310-14 "Darbu veikšanas projekts", MK noteikumiem Nr. 500 ”Vispārīgie būvnoteikumi”.

DOP mērķis:

· Būvniecības laikā nodrošināt būves mehānisko stiprību un stabilitāti.

· Ugunsdrošības pasākumu nodrošinājums būvdarbu veikšanas laikā.

· Darba aizsardzības un drošības pasākumu nodrošinājums būvdarbu veikšanas laikā.

Objekta atrašanās vieta: “Attīrīšanas iekārtas”, Sēlpils pagastā, Jēkabpils novads
Objektā veicamo darbu raksturojums:

1) Notekūdeņu attīrīšanas iekārtu jaunbūve;

2) Sadzīves kanalizācijas ārējo tīklu izbūve;

3) Elektroapgādes ārējo tīklu izbūve;
4) Laukuma seguma izbūve, teritorijas sakārtošana.

Darbi veicami vienā kārtā. 


Projektējamās bioloģisko notekūdeņu attīrīšanas iekārtas izbūves laikā jānodrošina esošo notekūdeņu attīrīšanas iekārtu darbība. Būvdarbi, kuri saistīti ar esošo kanalizācijas cauruļu vai aku remontu/tamponēšanu/likvidēšanu jāveic darba dienās no plkst.8-17:00, kad notekūdeņu plūsma ir minimāla.  

Pirms esošo notekūdeņu attīrīšanas iekārtu demontāžas, esošie notekūdeņi izsūcami, aizvedami un nododami attīrīšanai Jēkabpils attīrīšanas iekārtām, tajā skaitā arī esošās atmirušās notekūdeņu dūņas. 
Būvdarbu veicējam pirms būvdarbu uzsākšanas jāizstrādā darbu veikšanas projekts. 

II Vispārējo un speciālo būvniecības apstākļu raksturojums.

2.1. būvlaukumam paredzētajai teritorijai blakus esošo zemesgabalu izmantojums:

Zemes vienībā ar kadastra Nr. 56900010160 Sēlpils ciemā, Sēlpils pagastā Jēkabpils novadā izvietotas esošās attīrīšanas iekārtas ar  diviem biodīķiem. Zemes gabala platība ir 1.1 ha.

Esošais pievedceļš ir ar grants/ grunts segumu.  

2.2. informācija par paredzētā būvlaukuma teritoriju:

Piekļuve būvlaukumam ir no vienas iebrauktuves. Automašīnām atļauts iebraukt un izbraukt no būvlaukuma tikai materiālu transportēšanas nolūkā vai pildot tehniska rakstura uzdevumu. Privātām automašīnām jāatrodas ārpus objekta teritorijas. Pie iebrauktuves pirms vārtiem ierīkot būvtāfeli, kas norāda par būvniecības darbiem būvlaukumā. Objektā ir novietotas pagaidu dzīvojamās telpas un pagaidu instrumentu novietne sk. DOP-2. Būvmateriālu iekraušanas un izkraušanas laukumus sk.  DOP-2. Būvdarbu teritorijas papildus nožogojums nav nepieciešams, izmantojams esošais žogs.
III Darbu organizācija

Būvdarbu veikšanas vietas norobežošana.

Būvdarbi veicami iežogotā teritorijā ar slēdzamiem divviru vārtiem 4.5m, līdz ar to papildus pagaidu žoga uzstādīšana nav nepieciešama. Būvdarbu vadītājs nodrošina, lai ar brīdinājuma zīmēm tiktu iezīmētas un norobežotas bīstamās vietas.

Būvdarbu vadītājs, veicot konkrētus darbus, būs atbildīgs, par brīdinājuma zīmju un norobežojumu uzturēšanu, atjaunošanu. 

Būvuzņēmējs būvlaukumā nodrošina apsardzi.

Būvtāfele ar Būvniecības likumā noteikto informāciju tiek novietota ārpusē, pie sētas, iebrauktuves tuvumā. 

Tranšeju norobežošanai izmantot sarkani balti sarkanu atstarojošu lentu. Izraktajām kanalizācijas akām vakarā, darbu beidzot, jāuzliek vāki. 
Materiālu piegāžu organizēšana būvlaukumā.

Lielgabarīta materiālu piegāde objektā tiek organizēta saskaņojot to laikus ar atbildīgo būvdarbu vadītāju un ņemot vērā celtniecības – montāžas darbu grafiku. Transporta kustību organizēt saskaņā ar DOP-1 norādīto transporta kustības virzienu. 

III  Būvdarbu veikšana
Būvdarbu uzsākšanas un veikšanas dokumentācija.

Lai uzsāktu būvdarbus, Būvniekam būvvaldei Būvniecības informācijas sistēmā jāiesniedz būvdarbu uzsākšanas nosacījumu izpildes iesniegums, kuru būvvalde izskata un izdara atzīmi par būvdarbu uzsākšanas nosacījuma izpildi. 
Tāpat arī galvenajam Būvdarbu veicējam, pamatojoties uz izstrādāto būvprojektu,  jāizstrādā darbu veikšanas projekts (DVP) saskaņā ar LBN  Atsevišķiem un speciāliem darbu veidiem-darbuzņēmēji.

Tikai pēc šīs atzīmes saņemšanas var uzsākt būvlaukuma sagatavošanu un būvdarbus pēc objekta pieņemšanas no Pasūtītāja.

 Pirms būvdarbu uzsākšanas galvenais būvdarbu veicējs iezīmē un norobežo bīstamās zonas, nosprauž esošos pazemes inženiertīklus un citu būvju asis vai iezīmē to robežas. Minētie pasākumi darbu veikšanas projektā saskaņojami ar skarto inženiertīklu un ēku īpašniekiem. 
Atbildīgajam būvdarbu vadītājam ir tiesības veikt izmaiņas plānotajos darbu sagatavošanas posmos, kā arī izvēlētajās darba metodēs, pirms tam veicot izmaiņas darbu veikšanas projektā un saskaņojot tās ar būvniecības ierosinātāju, autoruzraugu un būvuzraugu.

Darbu veikšanas projektu pievieno būvniecības informācijas sistēmā.
Veicamie būvdarbi pa etapiem:
· Būvlaukuma sagatavošanas darbi;

· Grunts pārvietošana, būvbedres rakšana, notekūdeņu attīrīšanas iekārtu tvertnes dzelzsbetona enkurplātnes izbūve;
· Notekūdeņu attīrīšanas iekārtu tvertnes izbūve, darbības ieregulēšana;
· Pēc sekmīgām pārbaudēm, esošās kanalizācijas apvedlīnijas, kolektora uz esošajām attīrīšanas iekārtām un esošo attīrīšanas iekārtu demontāža, teritorijas izlīdzināšana;
· Piebraucamā ceļa izbūve, zaļās zonas atjaunošana, niedru izpļaušana;

· Esošā žoga demontāža, jauna uzstādīšana.

Tehnoloģiskais un montāžas aprīkojums objektā.

· Objektā jāņem vērā darba aizsardzības prasības, lietojot darba aprīkojumu saskaņā ar Ministru kabineta noteikumiem Nr. 526. 

· Precīzas kravu stropēšanas shēmas lielgabarīta kravām nodrošina materiālu piegādātājs. Būvkonstrukciju montāžas laikā visus signālus celtņa vadītājam, ka arī strādniekiem, kas tur atsaites un pieņem elementus, drīkst dod tikai viena persona, kura vada konstrukciju pacelšanas un uzstādīšanas darbus. Šī persona ir ar derīgu stropēšanas apliecību. 

· Vietai, kur tiks veikti celšanas, kraušanas darbi, jābūt norobežotai.

Materiālu uzglabāšanas un nokraušanas nosacījumi:

Materiālu uzglabāšanā un nokraušanā jāņem vērā piegādātāja norādījumi. Ja šādu norādījumu nav, tad materiālu, izstrādājumu, aparātu un iekārtu nokraušana glabāšanai būvlaukumā jāizdara šādi:

· Kokmateriāli – grēdās, kuru augstums, kraujot kārtās, nedrīkst būt lielāks par pusi no grēdas platuma, bet, kraujot krusteniski, - ne platāks par grēdas platumu;

· Neliela izmēra materiālus – statīvos, ne augstāk par 1.5 m;

· Lielgabarīta un smagsvara iekārtas un to daļas – vienā kārtā uz paliktņiem;

· Caurules ar diametru līdz 300 mm – grēdās, ne augstāk par 3 m, uz paliktņiem un ar starplikām ar gala atturiem. Cauruļu gali būs aizvērti ar aizbāžņiem, lai tur nekrātos putekļi vai citi netīrumi;

· Cauruļu apakšējai kārtai jābūt uz paliktņiem, nostiprinātai ar metāla atbalstiem vai ar atbalstiem, kas droši piestiprināti uz paliktņiem;

· Uz darba vietu piegādātā armatūra jāglabā tā, lai tā būtu pacelta virs zemes, tīra no dubļiem un gruntsūdeņiem, uzturēta tīra, līdz fiksēšanai konstrukcijās;

· Armatūra, kas nav sagriezta vai salocīta, uz darba vietu jāpiegādā sasieta vienādu stiegru saišķos 

· Materiālus, izstrādājumus un iekārtas nokrauj un izvieto tā, lai starp grēdām, rindām būtu brīvas ejas, kuru platums nedrīkst būt šaurāks par 1 m. Ejas ir paredzētas, lai varētu pārvietoties stropētājs izkraujot un montējot izstrādājumus.

· Nokraušanas laukumiem jābūt pasargātiem no virszemes ūdeņiem.

· Aizliegts materiālus un izstrādājumus piesliet, atbalstīt pret sētām un pagaidu vai kapitālbūvju elementiem.

· Smiltis, grants, šķembas vai citu birstošu materiālu kaudžu malu slīpumam jāatbilst attiecīgā materiāla dabīgās nogāzes slīpumam vai arī kaudzēm jābūt ar atbalsta sieniņām. 

Būvmateriālu nokraušana paredzēta būvmateriālu nokrautnēs skatīt DOP-1. Būvmateriālu nokrautne paredzēta uz grunts laukuma
Autotransporta kustība būvniecības laikā.

Autotransporta kustība būvniecības laikā jāorganizē saskaņā ar DOP-1 norādīto transporta kustības virzienu. 

Transporta līdzekļu braukšanas ātrums teritorijā nedrīkst pārsniegt 5 km/h. Pie iebraukšanas teritorijā, jāuzstāda  ceļa zīme Nr.323 (maksimālā ātruma ierobežojums) darbības zonā. 

Sagatavošanas darbi.

Līdz celtniecības sākumam nepieciešams veikt sekojošus pasākumus:

· pagaidu reperu ierīkošanu,

· ierīkot pagaidu laukumus, uzstādīt ceļa zīmes;

· drošības zīmju un brīdinošu uzrakstu uzstādīšanu;

·    pagaidu būvju novietošanu;

·    tualešu montāžu;

·    ugunsdzēsības stenda izvietošanu;

·    mobilo vagoniņu novietošanu;

· atklātās materiālu novietnes ierīkošanu;
· pirms celtniecības darbu uzsākšanas veikt visus nepieciešamos saskaņošanas darbus
Būvdarbu ilgums

Būvdarbu kopējo ilgumu nosaka ņemot  vērā  būvniecības  apstākļus, veicamo darbu  apjomu, tehnoloģiskais process un resursu pieejamība.

Būvdarbu kopējais ilgums 4 mēneši, kas pieņemts pēc pasūtītāja izvirzītajām prasībām un pieredzi līdzīgos objektos.

Zemes darbi


Jāveic esošo zemes atzīmju kontrolnivelēšana. Tad augsnes virskārtas noņemšana, tranšeju, būvbedru rakšana. Augu zemi jānoņem līdz minerālai gruntij. Augsne pilnībā jāizrok zem konstrukcijām. Izraktā augu zeme jāizved uz atbērtni, vai jāizlīdzina uz vietas pēc vienošanās ar pasūtītāju un attiecīgā zemes gabala īpašnieku. Jāveido tādi kritumi, lai virsma visu laiku būtu labi drenēta. Būvuzņēmējam jāplāno un visu laiku jāveic darbi, ievērojot piemērotus šķērskritumus, lai ātri novadītu lietus ūdeņus vai ūdeņus, kas ieplūst zemes darbu zonā no citiem avotiem.  Lieko grunti pārvieto uz  atbērtni. Smilts pabērumi  zemes darbos jāveido, blietējot pa 20cm biezām kārtām, ar sablīvējuma koeficientu ne mazāku par 0,95. Tā pat jāizbūvē arī šķembu segums. Veicot ārējo tīklu izbūves darbus, jābūvē smilts un šķembu pamats.  
Kvalitātes kontroles nodrošināšana būvlaukumā.

Saskaņā ar Ēku būvnoteikumiem 7.4. nodaļu 125. punktu, par būvdarbu kvalitāti ir atbildīgs būvdarbu veicējs. Būvdarbu kvalitāte nedrīkst būt zemāka par Latvijas būvnormatīvos un attiecīgajos standartos, apbūves noteikumos un citos normatīvajos aktos vai būvdarbu līgumā noteiktajiem būvdarbu kvalitātes rādītājiem.

Būvdarbu kvalitātes kontrole ietver (Ēku būvnoteikumiem 125. punkts):

· būvdarbu veikšanas dokumentācijas, piegādāto būvizstrādājumu un konstrukciju, ierīču, mehānismu un līdzīgu iekārtu sākotnējo kontroli;

· atsevišķu darba operāciju vai darba procesu tehnoloģisko kontroli;

· pabeigtā (nododamā) darba veida vai būvdarbu cikla (konstrukciju elementa) noslēguma kontroli.

Pabeigtos nozīmīgo konstrukciju elementus un segtos darbus pieņem ekspluatācijā, sastādot pieņemšanas aktu.

Ja tiek veikta būvniecības būvuzraudzība, nav pieļaujama būvdarbu turpināšana, ja pasūtītājs vai būvuzraugs un būvdarbu veicēju pārstāvji nav sastādījuši un darbu izpildes vietā parakstījuši iepriekšējo segto darbu pieņemšanas aktu. Ja būvuzraugs vai autoruzraugs konstatē veikto darbu neatbilstību būvprojektam vai būvdarbu tehnoloģijas prasībām, turpmāki darbi jāpārtrauc, veicot attiecīgu ierakstu būvdarbu vai autoruzraudzības žurnālā un norādot izpildes termiņu. Darbus turpina tikai pēc tam, kad visi parakstījuši attiecīgo segto darbu pieņemšanas aktu.

Pasūtītājs vispārīgajos būvnoteikumos noteiktajos gadījumos būvdarbu kvalitātes kontrolei pieaicina būvuzraugu.

Pasūtītājs vispārīgajos būvnoteikumos noteiktajos gadījumos autoruzraudzības veikšanai pieaicina būvprojekta izstrādātāju.

Visu konstruktīvo elementu parametriem (izmēriem, attālumiem, augstumu atzīmēm utt.) jāatbilst projekta prasībām. Veicot kvalitātes kontroli, tiek piedāvāta sekojošā darba shēma:

· līdz darbu uzsākšanai jāprecizē projektā dotie izmēri un parametri;

· kontrole tiek veikta, salīdzinot reālos un projektā dotos izmērus un parametrus;

· ja projektā dotie parametri neatbilst pārbaudāmajām konstrukcijām un elementiem, ir jāizstrādā pasākumu plāns un tehnoloģiskie risinājumi neatbilstību novēršanai.

· Visi izmantojamie materiāli ir atbilstoši projektam. Materiāli, kas neatbilst projektā uzrādītājiem, bet ir tiem analogi, izmantojami tikai pēc saskaņošanas ar projektētāju un/vai pasūtītāju.

· Darbu plūsma tiek organizēta secīgi un saskaņā ar būvuzņēmēja izstrādāto būvdarbu kalendāro grafiku. 
Drošības tehnikas noteikumi, darba aizsardzība un ugunsdrošības pasākumi.

Būvlaukumā būvuzņēmējs atbildīgs par to, ka tiek izstrādāti konkrēta būvlaukuma iekšējās kārtības, darba drošības, ugunsdrošības un apsardzes noteikumus, ievērojot, kā arī nepārkāpjot Latvijas Republikas likumus un saistošos normatīvos aktus. Ar izstrādātiem noteikumiem būvuzņēmējs iepazīstina visus apakšuzņēmējus un būvniecības procesā iesaistītas personas, ja viņu darbs ir saistīts ar būvlaukuma apmeklēšanu. Apakšuzņēmējs ir atbildīgs par to, lai viņa darbinieki ievērotu būvuzņēmēja izstrādātos būvlaukuma iekšējās kārtības, darba drošības, ugunsdrošības un apsardzes noteikumus. 

Veicot celtniecības darbus strādniekiem un transportam jānodrošina droša pārvietošanās. 

Aizliegta dzelzsbetona konstrukciju pacelšana ar celtni, ja nav uzrādīts to marķējums un svars, kā arī vilkt kravu ar slīpu saspriegotu trosi vai izlices pagriezienu. 

IV Vides aizsardzības prasības būvdarbos un pasākumi
Būvuzņēmējam pirms darbu uzsākšanas ir jāizstrādā darba vides risku izvērtējums ar riska faktoru novēršanai paredzētajiem pasākumiem. Būvuzņēmējam stingri jāievērojot likumdošanas prasības un īstenojot vides pārvaldības sistēmu, kas tiek īstenota saskaņā ar LVS EN ISO 14001:2004 standartu. Jāveic patstāvīga uzraudzība Vides prasību ievērošanai un resursu efektīva izmantošanai un ekonomisko iespēju robežās tās uzlabošanai.

Būvniecības procesā jāizvērtē vides piesārņošanas riski. Būvuzņēmējs ir līdzatbildīgs par apkārtējo vidi un tās radītajiem bojājumiem.

Būvuzņēmējs ir atbildīgs par tīrību un kārtību darba vietās, pārvietošanās ceļos. Jāorganizē būvgružu savlaicīga aizvākšana un utilizēšana.
Vides aizsardzības pasākumi: 
· Aizliegts izveidot būvlaukumā pagaidu caurbrauktuves, kas iznīcina augsnes kārtu un nav paredzētas celtniecības ģenerālplānā.

· Aizliegts sadedzināt būvgružus un citus atkritumu, kā arī tos aprakt būvlaukumā. 

· Būvdarbu laikā radušos sadzīves un būvniecības savākt tam paredzētos konteineros, un nodot atkritumu apsaimniekotājam vai pārstrādātājam, kuram ir attiecīgā atļauja šāda veida saimnieciskās darbības veikšanai.

· Vietā, kur tiks novietota vai izmantota būvniecības tehnika, jānodrošina absorbenta materiāli, lai savlaicīgi savāktu naftas produktus un novērstu virszemes ūdeņu, grunts un gruntsūdeņu piesārņojumu.

V Būvdarbu nodošana

Pēc katras būvdarbu kārtas pabeigšanas būvuzņēmējam jānovāc visi būvgruži, kas radušies būvniecības laikā, kā no būvlaukuma, tā arī no tam pieguļošās teritorijas.

Visai izpildes dokumentācijai jābūt nodotai būvuzņēmējam. 

Sastādīja: 
V.Siņicina-Kuļka
